Ma nuɣal ɣer tmuɣliwin n yinagmayen-a ad d-naf, ɣas akken mgaraden-t maca tibadutin i aɣ-d-fkan tezzint s umata ɣef tmacahut, llan wid i d-meslayen fell-as seg tama n timawit, wiyaḍ seg tama n twuri d yisental neɣ ɣef ugbur, ɣef waya ad d-nini d akken tamacahut d yiwet n tewsit icudden ɣer tudert n wumdan, dɣa agdud aqbayli yesa timucuha yesan azal d ameqran, tamacahut d yiwet n tewsit tamensayt n tesrit taqbaylit icuden ɣer tudert n umdan, yettawit-id umdan di talliyin yezrin s wallal n timawit iwakken ad yekkes ɣef wuli-s s usugen ara tyawin ad yekkes eggu-is , abada mi ara d-yas deg tfarka-s di lewhi n tmedit ad yessedhu iman-is s tmucuha.